《庐陵于两池中作船亭名卧芦取山谷满船明月卧芦花之句落成为赋小诗》
宋代·陈文蔚

路入芳池柳岸行，宛然野渡一舟横。祗缘胸次规模别，便有江湖气象生。

云影恍疑帆影度，啸歌中有棹歌声。天书恐逐衔芦雁，未许花边卧月明。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。